**Rámcová zmluva na dodanie tovaru**

uzatvorená podľa § 409 Obchodného zákonníka v znení neskorších predpisov

**Čl. I**

**Zmluvné strany**

Objednávateľ: Základná škola Rozmarínová ul. 1, Komárno

Sídlo: Rozmarínová ul. 1, 945 01 Komárno

Zastúpený: Mgr. Helena Weszelovszká, riaditeľka

IČO: 37861131

Bankové spojenie: OTP Banka Slovensko, a.s.

IBAN: SK52 5200 0000 0000 1850 9630

(ďalej len „objednávateľ“)

a

Poskytovateľ: ................................

Sídlo: ............................................

Zapísaný v Obchodnom registri Okresného súdu ................, Odd. ............, Vložka č. ............

(príp. v Živnostenskom registri Okresného úradu v ....................pod č...................)

Zastúpený: .........................................

IČO: ............................

DIČ: .............................

IČ DPH: ................................

Bankové spojenie: ....................................

Číslo účtu: ......................................

IBAN: ............................................

(ďalej len „dodávateľ“)

(objednávateľ a poskytovateľ spolu ďalej len ako „zmluvné strany“)

uzatvárajú túto Rámcovú zmluvu na dodanie predmetu zmluvy „Potraviny pre školskú jedáleň – mäso a mäsové výrobky“ (ďalej len „zmluva“) ako výsledok verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

Predmetom tejto zmluvy je dodávanie čerstvých pekárenských výrobkov podľa špecifikácie podľa prílohy č. 1, označený v Spoločnom slovníku obstarávania (CPV) pod kódom 15100000-9 Živočíšne výrobky, mäso a mäsové výrobky (ďalej len „tovar“) dodávateľom do Školskej jedálne, Rozmarínová ul. č. 1, Komárno, ktorá tvorí organizačnú súčasť objednávateľa.

**Čl. III**

**Dodacie podmienky**

1. Dodávateľ sa zaväzuje dodávať objednávateľovi tovar podľa Čl. II tejto zmluvy a špecifikovaný v prílohe č. 1 priebežne počas platnosti tejto zmluvy do Školskej jedálne, Rozmarínová ul. č. 1, Komárno v lehote najneskôr do 630 hod. v nasledujúci pracovný deň od vystavenia objednávky podľa ods. 2.
2. Predmet zmluvy bude dodávaný na základe objednávky vystavenej vedúcim školskej jedálne v predchádzajúci pracovný deň do 1500 hod. Objednávka bude obsahovať presnú špecifikáciu objednaného tovaru, a to druh tovaru a množstvo podľa počtu stravníkov.

1. Dodávateľ prehlasuje, že je v súlade so všetkými právnymi predpismi oprávnený dodávať tovar objednávateľovi.
2. Objednávateľ je oprávnený objednať predmet zákazky zo sortimentu dodávateľa aj taký tovar, ktorý nie je uvedený v prílohe č. 1 tejto zmluvy za podmienok, že sa jedná o tovar uvedený pod kódom CPV 15100000-9 Živočíšne výrobky, mäso a mäsové výrobky a cena neprevyšuje cenu vedenú v Čl. IV tejto zmluvy.
3. Súčasťou záväzku dodávateľa podľa tejto zmluvy sú aj:
4. služby spojené s dodaním tovaru, t.j. kompletizácia a balenie tovaru, doprava, vyloženie v mieste dodania podľa Čl. III ods. 1 tejto zmluvy a poskytnutie všetkých písomných dokumentov vzťahujúcich sa na dodávaný tovar v zmysle platných všeobecne záväzných právnych predpisov,
5. dopravné služby na miesto určenia motorovým vozidlom, ktorý spĺňa všetky náležitosti týkajúce sa prepravy predmetu zmluvy.

**Čl. IV**

**Cena a platobné podmienky**

1. Zmluvné strany sa dohodli na celkovej cene za plnenie predmetu tejto zmluvy v súlade so zákonom č. 18/1996 Z. z. o cenách v znení neskorších predpisov nasledovne:

Cena bez DPH ............................... eur

Sadzba DPH ...... %

DPH .......................... eur

Cena vrátane DPH .............................. eur (slovom ............................. eur).

V prípade, že poskytovateľ nie je platiteľom DPH, uvedie len cenu celkom, t. j. Cena vrátane DPH a informáciu, že nie je platiteľom DPH.

Podrobná cenová špecifikácia predmetu zmluvy podľa jednotlivých objektov objednávateľa je uvedená v prílohe č. 2 – Cenová ponuka.

1. DPH bude poskytovateľ účtovať vo výške v zmysle platných všeobecne záväzných právnych predpisov. V prípade zmeny sadzby DPH sa nevyžaduje úprava formou dodatku k tejto zmluve, ale poskytovateľ bude automaticky účtovať výšku sadzby DPH platnú v čase poskytnutia zdaniteľného plnenia.
2. Dohodnutá zmluvná cena je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady dodávateľa na plnenie predmetu zmluvy v súlade s touto zmluvou, vrátane dopravných a prepravných nákladov, nákladov na používanie strojov, náradia a nástrojov, nákladov na pomocný materiál, oleje, mazadlá, čistiace prostriedky, spotrebný materiál, vrátane ich dovozu a odvozu z miesta plnenia, osobných nákladov a nákladov na odvoz a likvidáciu vzniknutých odpadov.
3. Objednávateľ sa zaväzuje uhrádzať dohodnutú cenu za realizáciu predmetu zmluvy na základe faktúry, vystavenej poskytovateľom v súlade s ustanoveniami príslušných všeobecne záväzných právnych predpisov a touto zmluvou. Faktúru je poskytovateľ oprávnený vystaviť na základe dodacieho listu potvrdeného zodpovednou osobou objednávateľa.
4. Dodávateľ vyhotoví faktúru najneskôr do 15 dní odo dňa dodania tovaru a bezodkladne ju doručí objednávateľovi. V prípade, ak je poskytovateľ platiteľ DPH a vyhotoví faktúru s prenesením daňovej povinnosti, zaväzuje sa doručiť faktúru objednávateľovi najneskôr do 18. dňa od prevzatia tovaru v súlade s bodom 4 tohto článku zmluvy.
5. V prípade, že faktúry dodávateľa nebudú vyhotovené v súlade s bodom 4 tohto článku zmluvy, objednávateľ je oprávnený vrátiť dodávateľovi faktúru v lehote splatnosti na opravu, pričom prestane plynúť lehota splatnosti faktúry a nová lehota začne plynúť dňom preukázateľného doručenia opravenej faktúry objednávateľovi. V prípade vrátenia faktúry objednávateľom dodávateľovi, ktorý je zároveň platiteľom dane a vystavil faktúru s prenosom daňovej povinnosti, dodávateľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol dodaný tovar, ktorý je predmetom fakturácie. V prípade vrátenia faktúry, vystavenej bez prenesenia daňovej povinnosti poskytovateľ doručí opravenú faktúru objednávateľovi najneskôr do 10 dní od jej vrátenia.
6. Lehota splatnosti faktúr je 14 dní odo dňa ich preukázateľného doručenia objednávateľovi.

**Čl. V**

**Možnosť odmietnutia prevzatia tovaru**

Objednávateľ si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak.

**Čl. VI**

**Práva a povinnosti zmluvných strán**

1. Dodávateľ je povinný dodávať tovar objednávateľovi v požadovanom rozsahu, množstve, v bezchybnom stave a v dohodnutej kvalite na základe objednávky podľa bodu 2 a v lehote podľa bodu 2 Čl. III tejto zmluvy.
2. Objednávateľ je povinný požadované dodávky objednávať formou písomnej objednávky, ktorú doručí dodávateľovi najneskôr podľa bodu 2 Čl. III tejto zmluvy, pokiaľ sa zmluvné strany nedohodnú inak. V prípade oneskorenia predložených objednávok dodávateľ nemôže byť sankciovaný za neúplné dodanie.
3. Dodávateľ zodpovedá v plnom rozsahu za bezpečnosť osôb, ktoré sa s jeho vedomím zdržujú v objektoch objednávateľa a vykonávajú činnosti, ktoré sú predmetom tejto zmluvy.
4. Dodávateľ je pri dodávke predmetu zmluvy:
5. Zaviazaný dodržiavať hygienické zásady a predpisy na prepravu, skladovanie a manipuláciu s predmetom zákazky tak, aby sa zachovala jeho zdravotná nezávadnosť.
6. Povinný zabezpečiť prepravu vozidlom spĺňajúcim požiadavky Potravinového kódexu SR na prepravu výrobkov týkajúcich sa predmetu zákazky.
7. povinný dodávať predmet zmluvy v súlade so všetkými predpismi v zmysle potravinárskeho kódexu a ustanovení výnosu MP a MZ SR č. 2143/2006-100 PK SR. Tovar musí byť označený na obale v súlade s § 9 zákona č. 152/1995 Z.z. v znení neskorších predpisov o potravinách a § 3 Výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky. Podľa Potravinového kódexu SR objednávateľ nepreberie od dodávateľa predmet zákazky, ktorý nie je viditeľne čerstvý, resp. ktorého doba minimálnej trvanlivosti už uplynula.
8. Objednávateľ bude vykonávať zvýšenú úroveň kontroly kvality preukázanej certifikátmi kvality pre bezpečnosť potravín (IFS, BRC, ISO 14000, ISO 22000 a pod.) alebo, udelenou značkou kvality SK, prípadne podobnou značkou, ktorá má v systéme intenzívnejšiu kontrolu autorizovanou kontrolnou inštitúciou.
9. Dodávateľ nie je v omeškaní s dodaním tovaru, pokiaľ plnenie nie je možné v dohodnutom termíne preukázateľne v dôsledku vyššej moci alebo z dôvodu neposkytnutia nevyhnutnej súčinnosti zo strany objednávateľa.
10. Objednávateľ sa zaväzuje bez zbytočného odkladu oznamovať poskytovateľovi všetky skutočnosti, potrebné k riadnemu plneniu predmetu zmluvy.
11. Objednávateľ je povinný poskytnúť poskytovateľovi nevyhnutnú súčinnosť potrebnú k plneniu predmetu zmluvy.

**Čl. VII**

**Sankcie**

1. V prípade, že poskytovateľ poruší akúkoľvek povinnosť, vyplývajúcu mu z ustanovení tejto zmluvy, objednávateľ je oprávnený uplatniť voči poskytovateľovi zmluvnú pokutu vo výške 100 eur za každé takéto porušenie, ibaže poskytovateľ preukáže okolnosti vylučujúce jeho zodpovednosť za predmetné porušenie zmluvnej povinnosti.
2. V prípade omeškania objednávateľa so splnením svojho záväzku zaplatiť dohodnutú zmluvnú cenu je objednávateľ povinný zaplatiť poskytovateľovi úrok z omeškania vo výške podľa Obchodného zákonníka v platnom znení.
3. Uhradením uvedených sankcií nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.

**Čl. VIII**

**Doba platnosti zmluvy**

1. Zmluva sa uzatvára na dobu určitú, a to na obdobie 12 mesiacov odo dňa nadobudnutia jej účinnosti, resp. do doby vyčerpania finančného limitu, uvedeného v bode 1 Čl. IV tejto zmluvy.
2. Zmluvný vzťah je možné ukončiť pred dobou, na ktorú bol dojednaný:
3. písomnou dohodou zmluvných strán,
4. písomnou výpoveďou,
5. odstúpením od zmluvy.
6. Zmluvné strany sú oprávnené vypovedať zmluvu kedykoľvek, a to aj bez uvedenia dôvodu. Výpovedná lehota je 3 mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola výpoveď doručená druhej zmluvnej strane.
7. Odstúpiť od tejto zmluvy je možné v prípadoch uvedených v § 344 a nasl. Obchodného zákonníka.
8. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté v súlade s touto zmluvou, o čom bude vyhotovený písomný protokol.

**Čl. IX**

**Záverečné ustanovenia**

* 1. Zmluvné vzťahy výslovne neupravené touto zmluvou sa riadia príslušnými ustanoveniami Obchodného zákonníka a súvisiacimi všeobecne záväznými právnymi predpismi, platnými v Slovenskej republike.
	2. Zmluva nadobúda platnosť dňom jej podpisu obidvomi zmluvnými stranami a účinnosť dňom nasledujúcim po jej zverejnení v Centrálnom registri zmlúv podľa § 47a Občianskeho zákonníka v platnom znení.
	3. Akékoľvek zmeny tejto zmluvy môžu byť vykonané len vo forme písomného dodatku podpísaného oprávnenými zástupcami obidvoch zmluvných strán.
	4. Neoddeliteľnou súčasťou tejto zmluvy sú prílohy:

Príloha č. 1 – Špecifikácia zákazky,

Príloha č. 2 – Cenová ponuka,

Príloha č. 3 – Zoznam subdodávateľov,

* 1. Zmluva je vyhotovená v štyroch vyhotoveniach, z toho dve pre objednávateľa a dve pre dodávateľa.
	2. Zmluvné strany vyhlasujú, že ich vôľa vyjadrená v tejto zmluve je vážna, slobodná a určitá, že prejavy vôle obidvoch zmluvných strán sú dostatočne zrozumiteľné. Na znak súhlasu s celým obsahom tejto zmluvy ju jej účastníci podpisujú.

V Komárne dňa …..................... V............................dňa …...............

Za objednávateľa: Za poskytovateľa:

......................................... .............................................